Susanne Sundfør

Susanne Aartun Sundfør (født 19. mars 1986) er en sanger og låtskriver fra Haugesund. Hun har gitt ut seks soloalbum og vunnet fem Spellemannpriser.


== Musikk ==
Susanne Sundfør har spilt både jazz og klassisk musikk, og har utviklet en egen blandingsstil med elementer fra begge. Hun har etterhvert dratt inn mange elementer fra sjangeren elektronika. Tekstene hennes handler ofte om personlige opplevelser.
Hun har varmet opp for blant andre Marit Larsen og Minor Majority. I 2006 opptrådte hun på by:Larm i Tromsø. Sundfør ga ut sitt selvtitulerte debutalbum mars 2007, og mottok Spellemannprisen 2007 i klassen kvinnelig artist. Sundfør hadde uken før utdelingen sagt at kjønnsskillet i prisene var «antikvarisk». For albumet ble hun også nominert til årets nykommer under Spellemannprisen 2007 og til Alarmprisen 2007 i klassene pop og nykommer.
Susanne Sundfør var én av fire artister og band som mottok «a-ha-stipendet» i forkant av a-ha sin avskjedsturné i 2010. Stipendet var på én million norske kroner og ble delt ut for å hjelpe unge og lovende norske artister som ønsker å satse internasjonalt. For sitt tredje album, The Brothel, vant hun Spellemannprisen 2010 i klassen populærkomponist. Hun ble også nominert i klassene kvinnelig artist og tekstforfatter, men valgte å trekke seg fra klassen kvinnelig artist fordi hun var kritisk til at mannlige og kvinnelige artister vurderes hver for seg. Albumet var også ett av tolv nominerte til den nyopprettede nordiske prisen Nordic Music Prize, som ble delt ut under by:Larm 2011. I 2012 ga hun ut sitt fjerde studioalbum, The Silicone Veil. For albumet ble hun nominert til Spellemannprisen 2012 i klassen pop, mens videoen til «The Silicone Veil», som er regissert av Luke Gilford, ble nominert til årets musikkvideo. Albumet ble også nominert til Nordic Music Prize. 
I mars 2013 ble det kjent at Susanne Sundfør sammen med Anthony Gonzalez i bandet M83 hadde skrevet en låt til den amerikanske filmen Oblivion som hadde premiere 12. april 2013. Låten med samme navn er tittelsporet i filmen. En av sangene hennes, Fade Away, ble dessuten brukt i den engelske TV-serien, Made in Chelsea.  
I 2015 ga hun ut albumet Ten Love Songs. For albumet vant hun tre priser under Spellemannprisen 2015: popsolist, årets album og årets produsent. Hun var dessuten nominert i klassen årets låt for «Delirious». Hennes neste album, Music for People in Trouble, ble gitt ut i 2017. For albumet vant hun Nordic Music Prize for 2017. Hun ble i tillegg nominert til Spellemannprisen 2017 i klassene popsolist og årets album. Hun fikk Gammleng-prisen i klassen musiker i 2018.Sundfør har også vært medlem av bandet Hypertext.


== Bakgrunn ==
Hun er barnebarn av språkforskeren Kjell Aartun.


== Diskografi ==
Studioalbum
Susanne Sundfør – (2007, Your Favourite Music/MBO)

Take One – (2008, Your Favourite Music/Universal)

The Brothel – (2010, EMI Norway)

The Silicone Veil – (2012, EMI Norway)

Ten Love Songs – (2015, Warner Music)

Music for People in Trouble – (2017, Bella Union)Konsertalbum
A Night At Salle Pleyel – (2011, EMI Norway)Singler
Walls (Susanne Sundfør-singel) – (2006)

White Foxes – (2012, EMI Norway)

The Silicone Veil (singel) – (2012, EMI Norway)Musikkvideoer«The Brothel»
«White Foxes»
«The Silicone Veil»
«Among us»
«Fade away»


== Priser og nominasjoner ==


== Referanser ==


== Eksterne lenker ==
(en) Offisielt nettsted 
(en) Susanne Sundfør – kategori av bilder, video eller lyd på Commons 
(en) Susanne Sundfør på Internet Movie Database 
(en) Susanne Sundfør på Apple Music 
(en) Susanne Sundfør på Discogs 
(en) Susanne Sundfør på MusicBrainz 
(en) Susanne Sundfør på SoundCloud 
(en) Susanne Sundfør på Spotify 
(en) Susanne Sundfør på Songkick 
(en) Susanne Sundfør på Last.fm 
(en) Susanne Sundfør på Last.fm 
(en) Susanne Sundfør på Genius — sangtekster 
(en) Susanne Sundfør på AllMusic 
(en) Susanne Sundfør på Twitter 
(en) Susanne Sundfør på Facebook 
(en) Susanne Sundfør på Instagram 
Susanne Sundfør på YouTube 
(en) Susanne Sundfør på Myspace 
(en) Susanne Sundfør på Tumblr 
Susanne Sundfør på Vimeo 
(en) Susanne Sundførs kanal på Youtube